1991ko Eurovision Abesti Lehiaketa

1991ko Eurovision Abesti Lehiaketa urtero ospatzen den Eurovision Abesti Lehiaketaren 36. edizioa izan zen. Erromako Cinecittà estudioetan ospatu zen, Italian, maiatzaren 3an. Aurkezleak Gigliola Cinquetti (1964ko irabazlea) eta Toto Cutugno (1990eko irabazlea) izan ziren.

Hasiera batean, lehiaketa Sanremon ospatzea erabaki zen, Teatro Ariston antzokian, han ospatzen den Sanremoko kantu jaialdiaren omenez, Eurovision lehiaketa sortzeko eredua izan zelako. Hala ere, Golkoko Gerraren inguruan segurtasun kezkak azaldu ziren, eta RAIk lehiaketa Italiako hiriburura eramatea erabaki zuen.

Garailea Suediako Carola izan zen, "Fångad av en stormvind" kantuarekin. Suediaren hirugarren garaipena izan zen. Suediako Carolak eta Frantziako Aminak puntu kopuru berdina lortu zuten. 1969tik lehen aldiz eman zen berdinketa bat sailkapenaren buruan, baina 1969an ez bezala, berdinketa hausteko arauak zeuden indarrean. Bai Suediak bai Frantziak lau hamabi-puntu sorta lortu zituzten, baina Suediak bost hamar-puntu sorta lortu zituen eta Frantziak bi; hori dela eta, Suedia suertatu zen garaile.

Hogeitabi herrialdek hartu zuten parte, aurreko urteko kopuru berdina, ordungo errekorra. Herbehereek etena egin zuten partaidetzan, erabakitako data Herbeheretan Memoria Eguna izateagatik. Maltak hamasei urte ostean bueltatzeko aukera izan zuen. Alemaniak lehen aldiz hartu zuen parte herrialde bateratu bezala.

 Lehiaketa 
 Ordena Herrialdea Hizkuntza Artista Abestia Euskarara itzulpena Postua Puntuak 01 Serbokroaziera Baby Doll "Brazil" (Бразил) Brasil 21 1 02 Islandiera Stefán & Eyfi "Nína" — 15 26 03 Ingelesa Georgina & Paul Giordimaina "Could It Be" Izan al daiteke 6 106 04 Greziera Sophia Vossou "I anixi" (Η άνοιξη) Udaberria 13 36 05 Italiera Sandra Simó "Canzone per te" Zuretzako abestia 5 118 06 Alemana Thomas Forstner "Venedig im Regen" Venezia euritan 22 0 07 Frantsesa Sarah Bray "Un baiser volé" Ostutako musu bat  14 29 08 Suediera Carola "Fångad av en stormvind" Haize ekaiztsu batek harrapatuta 1 146 09 Frantsesa Amina "C'est le dernier qui a parlé qui a raison" Hitz egiten azkenak dauka arrazoia 2 146 10 Turkiera İzel Çeliköz, Reyhan Karaca & Can Uğurluer "İki Dakika" Bi minutu 12 44 11 Ingelesa Kim Jackson "Could It Be That I'm In Love" Izan al daiteke maiteminduta nagoela 10 47 12 Portugesa Dulce Pontes "Lusitana paixão" Lusitaniar grina 8 62 13 Daniera Anders Frandsen "Lige der hvor hjertet slår" Bihotzek taupadak egiten dituzten lekua 19 8 14 Norvegiera Just 4 Fun "Mrs. Thompson" — 17 14 15 Hebreera Duo Datz "Kan" (כאן) Hemen 3 139 16 Finlandiera Kaija Kärkinen "Hullu yö" Gau ero bat 20 6 17 Alemana Atlantis 2000 "Dieser Traum darf niemals sterben" Amets hau ez da inoiz hil behar 18 10 18 Nederlandera Clouseau "Geef het op"  Emazu amore 16 23 19 Gaztelania Sergio Dalma "Bailar pegados" Helduta dantzatzea 4 119 20 Ingelesa Samantha Janus "A Message to Your Heart" Mezu bat zure bihotzera 10 47 21 Greziera Elena Patroklou "SOS" — 9 60 22 Napoliera Peppino di Capri "Comme è ddoce 'o mare" Zeinen goxoa den itsasoa 7 89

 Kanpo estekak 
  Eurovision webgune ofiziala

Kategoria:Eurovision Abesti Lehiaketa
Kategoria:1991
Kategoria:Italiako musika